โสมชบาจ๊ะจ๋า 04/11/60
สมเด็จพระเทพรัตนราชสุดาฯ สยามบรมราชกุมารี เสด็จฯ นำข้าราชการ นักเรียนนายร้อย และประชาชน เดิน เขาชะโงก ซูเปอร์ฮาล์ฟ มาราธอน 60 ที่โรงเรียนนายร้อยพระจุลจอมเกล้า นครนายก 5 พ.ย.เวลา 09.00 น. ,จากนั้น เวลา 17.30 น.เสด็จฯพระราชทานเพลิงศพ พระพรหมมังคลาจารย์ (หลวงพ่อปัญญานันทภิกขุ) ณ วัดชลประทานรังสฤษดิ์ นนทบุรี,พระเจ้าวรวงศ์เธอ พระองค์เจ้าโสมสวลี พระ วรราชาทินัดดามาตุ ทรงเป็นองค์ประธานกาลาดินเนอร์ ราตรีพันหนึ่งทิวา ที่ดุสิตธานี 4 พ.ย.เวลา 19.00 น. ,กลับจากลอนดอน ม.ล.ภูมิใจ ชุมพล ก็เปิดบ้านสุดโก้ AGALICO ให้มารดา ม.ร.ว.ดวงใจ ชุมพล จัดอาหารกลางวันการกุศล PAD THAI EYES ร่วมกับท่านทูตหลายประเทศ และกรรมการ YWCA เพื่อนำรายได้ไม่หักค่าใช้จ่าย มอบ นพ.ดำรงพันธ์ วัฒนะโชติ แห่งมูลนิธิพิทักษ์ดวงตาประชาชน ไปผ่าตัดต้อกระจกให้คนไข้ท้องถิ่นห่างไกล,ยามนี้ วรสิทธิ อิสสระ กำลังเห่อ Baba Beach Club โรงแรมใหม่ล่าสุดที่หาดนาใต้ พังงา เพราะได้ออกแบบตามใจตัวเอง ที่อยากทำ Music Lover Hotel มี Entertainment Pool ซึ่งจะมีดีเจระดับโลก มาเป็นโฮส ปาร์ตี้ให้บันเทิงทั้งปี,ให้สาวๆหอมฟุ้งที่สุดในรอบทศวรรษ ชลิตา พัฒนเจริญ คว้าน้ำหอมระดับตำนานจากนิวยอร์ก Tiffany & Co. กลิ่นใหม่ มาเปิดตัวครั้งแรกในไทยที่โชว์รูมทิฟฟานี แอนด์ โค เอ็มโพเรียม 9 พ.ย. เวลา 18.00 น. ,ฉลองที่เป็นแบรนด์อันดับ 1 มากว่า 30 ปี ฤทธิ์ ธีระโกเมน บอส เอ็มเค เรสโตรองต์ เปิดร้านสุกี้เอ็มเค ที่เซ็นทรัล นครราชสีมา โดยมีโปรโมชั่น 3 วันเต็ม สำหรับ 100 โต๊ะแรก ตั้งแต่ 3-5 พ.ย.--จะจัดโปรฯแค่ไหนก็ได้ เพราะเป็นสาขาที่ 500,จบอักษรฯมาหลายสิบปี หญิงเก่งรอบตัว ญาณี จงวิสุทธิ์ เพิ่งมีอารมณ์กวี แต่งกลอนส่งเพื่อนๆทุกเช้า เพราะเกิดแรงบันดาลใจจากกระเป๋าจระเข้ใบสวย ที่ สมศักดิ์ ชลาชล ถือ กวีตุ๊ก จึงร่ายกลอนเว้าวอน ขอรับไปดูแลอย่างดีตลอดชีวิต.,โสมชบา
ฉลองที่เป็นแบรนด์อันดับ 1 มากว่า 30 ปี ฤทธิ์ ธีระโกเมน บอส เอ็มเค เรสโตรองต์ เปิดร้านสุกี้เอ็มเค ที่เซ็นทรัล นครราชสีมา
โสมชบาจ๊ะจ๋า,โสมชบา,เขาชะโงกซุปเปอร์ฮาล์ฟมาราธอน,พระพรหมมังคลาจารย์,หลวงพ่อปัญญานันทภิกขุ